CELEX: 62015TA0270
Language: el
Date: 2016-11-29 00:00:00
Title: Υπόθεση T-270/15: Απόφαση του Γενικού Δικαστηρίου της 29ης Νοεμβρίου 2016 — ΑΝΚΟ κατά REA [Ρήτρα διαιτησίας — Συμφωνία επιχορηγήσεως που συνήφθη στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013) — Έργο ESS — Τήρηση των συμβατικών όρων όσον αφορά την αναστολή των πληρωμών προς την ενάγουσα και τις προϋποθέσεις για την άρση της εν λόγω αναστολής των πληρωμών — Τόκοι υπερημερίας]

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/24
            
         Απόφαση του Γενικού Δικαστηρίου της 29ης Νοεμβρίου 2016 — ΑΝΚΟ κατά REA
   (Υπόθεση T-270/15) (1)
   
   ([Ρήτρα διαιτησίας - Συμφωνία επιχορηγήσεως που συνήφθη στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013) - Έργο ESS - Τήρηση των συμβατικών όρων όσον αφορά την αναστολή των πληρωμών προς την ενάγουσα και τις προϋποθέσεις για την άρση της εν λόγω αναστολής των πληρωμών - Τόκοι υπερημερίας])
   (2017/C 022/31)
   Γλώσσα διαδικασίας: η ελληνική
   
      Διάδικοι
   
   
      Ενάγουσα: ΑΝΚΟ ΑΕ Αντιπροσωπειών, Εμπορίου και Βιομηχανίας (Αθήνα, Ελλάδα) (εκπρόσωπος: Β. Χριστιανός, δικηγόρος)
   
      Εναγόμενος: Εκτελεστικός Οργανισμός Έρευνας (εκπρόσωποι: S. Payan-Lagrou και V. Canetti, επικουρούμενες αρχικώς από την Ό. Λύτρα και στη συνέχεια από την Α. Σαράτση, δικηγόρους)
   
      Αντικείμενο
   
   Αγωγή βάσει του άρθρου 272 ΣΛΕΕ, με αίτημα να αναγνωριστεί ότι η αναστολή πληρωμής που επέβαλε ο REA για το υπόλοιπο της χρηματοδοτικής συνδρομής που οφείλεται στην ενάγουσα σε εκτέλεση της συμφωνίας επιχορηγήσεως υπ’ αριθ. 217951 για τη χρηματοδότηση του έργου «Emergency support system», η οποία συνήφθη στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013), συνιστά παραβίαση των συμβατικών υποχρεώσεών του και ότι το εν λόγω ποσό πρέπει να της καταβληθεί, πλέον τόκων υπερημερίας από την επίδοση της αγωγής.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ο Εκτελεστικός Οργανισμός Έρευνας (REA) ανέστειλε τις πληρωμές προς την ΑΝΚΟ ΑΕ Αντιπροσωπειών, Εμπορίου και Βιομηχανίας κατά παράβαση του σημείου II.5, παράγραφος 3, στοιχείο d, των γενικών όρων που προσαρτώνται στη συμφωνία επιχορηγήσεως υπ’ αριθ. 217951 για τη χρηματοδότηση του έργου «Emergency support system», η οποία συνήφθη στο πλαίσιο του εβδόμου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013).
            
         
               2)
            
            
               Υποχρεώνει τον REA να καταβάλει στην ΑΝΚΟ ΑΕ Αντιπροσωπειών, Εμπορίου και Βιομηχανίας ποσό το οποίο αντιστοιχεί στις ενδιάμεσες πληρωμές οι οποίες δεν έπρεπε να ανασταλούν για τη συμμετοχή της στο έργο «Emergency support system», εντός των ορίων του υπολοίπου της διαθέσιμης κατά τον χρόνο της αναστολής πληρωμών οικονομικής συμμετοχής, πλέον τόκων υπερημερίας που αρχίζουν να τρέχουν, για κάθε περίοδο αναφοράς, από τη λήξη της προθεσμίας πληρωμής των 105 ημερών κατόπιν της παραλαβής των αντίστοιχων εκθέσεων, και υπολογίζονται με το ισχύον κατά την πρώτη ημέρα του μήνα κατά τον οποίο λήγει η προθεσμία πληρωμής επιτόκιο, όπως αυτό δημοσιεύεται στην Επίσημη Εφημερίδα της Ευρωπαϊκής Ένωσης, σειρά C, προσαυξημένο κατά τρεισήμισι εκατοστιαίες μονάδες.
            
         
               3)
            
            
               Καταδικάζει τον REA στα δικαστικά έξοδα.
            
         
      (1)  EE C 279 της 24.8.2015.